text: Notícies - El barri de Mas Gener 'viatja' enrere en el temps per descobrir els cotxes antics
  El barri de Mas Gener 'viatja' enrere en el temps per descobrir els cotxes antics
  Tret de sortida a la 55a edició de la Festa Major de Mas Gener (31/ago/12)
  La uaSC reitera les crítiques per la manca de previsió a l'hora d'obrir el CAP de Can Mates ( 8/mai/12)
  El recorregut arriba fins el Monestir / Font: Romalv2702.blogspot.com.es
  el 2/set/12 Mikel Vilalta fm2012 PDF
  L'exhibició de vehicles clàssics centra les activitats de l'últim dia de la Festa Major de Mas Gener, a Mira-sol. A partir de les deu del matí, diversos cotxes d'època sortiran del barri en direcció al Monestir, on s'aturaran perquè els ciutadans els contemplin. Els tallers infantils, la paellada i les actuacions musicals complementen la principal proposta del dia.
  La jornada comença a les deu del matí, amb la ruta que faran els vehicles antics i clàssics fins al Monestir. Una vegada allà, els visitants els podran contemplar mentre els seus conductors visiten l'edifici. Els tallers infantils arrenquen a les dotze i la paellada popular, a les dues, reunirà a veïns del barri amb participants d'altres districtes i del centre de la ciutat. El tiquet per participar en aquest dinar es pot adquirir al carrer d'Aragó 51 i a la mateixa pista poliesportiva. El preu per als socis és de set euros i per a la resta, vuit.
  Les actuacions musicals arriben a la tarda i posaran el punt final a l'edició d'enguany. El karaoke comença a les quatre i el concert d'havaneres, a càrrec del grup Xaloc, a dos quarts de vuit. Com és habitual, totes les activitats tindran lloc a la pista poliesportiva de Mas Gener i al seu entorn.